JohanHeinsen/ENO huggingface dataset:
Ribe Stifts Adresseaviser, 1842-11-25
Blandinger. Kongen af Preussen har befalet, at de Blade, der udbrede Usandheder med Hensyn til offentlige Anliggender eller fordreie Kjendsgierninger, skulle uden Vægring optage alle under Embedsautoritet dem tilsendte faktiske Berigtigelser af saadanne Artikler. Tvende Skibbrud have fundet Sted ved det gode Haabs Forbjerg under en Storm den 27. og 28. August: Transportskibet "Abercrombie Robinson, der havde ombord 500 Soldater af det til Kap bestemte 91. Jnfanteriregiment, blev kastet op paa Kysten, men holdt dog saa godt sammen, at alle Soldater samt Mandskabet og det ombordværende Forraad reddedes. Jkke saa godt gik det et andet Transportskib, det 27 Aar gamle og daarlige Skib "Waterloo, der skulde overbringe 240 mandlige Forbrydere til Australien og tillige havde ombord 5 Koner, 43 Børn samt 30 Mands Bedækning, ialt med Skibsmandskabet 330 Personer. Dette Skib knustes saa hurtigt, at af de 330 Personer druknede henved 250, hvoriblandt 219 Forbrydere samt de fleste Soldater tilligemed den dem kommanderende Officeer. Samme Dag inddrev 6 andre Skibe paa Kysten ved Taffelay, medens et spansk Skib "Sabina, bestemt fra Manilla til Cadix, med en Ladning af 120,000 Pd. St. Værdi, gik under i Algoa=Bay, hvorved 21 Mennesker omkom.
Ribe Stifts Adresseaviser, 1842-11-25
Paa Artilleriets Exerceerplads i Berlin undgik man nylig, som ved et Vidunder, en stor Ulykke. Tolv Stykker Skyts skulde med Kardætsker skyde til en Skive og rykke frem imod den i Galop. Den herved foraarsagede Støv fordunklede Skiven. Ved Kommanden "Fyr!" klikkede den første Kanon, ved den anden fløi Røret op uden at tænde, og til de øvrige kommanderedes der et hurtigt "Holdt!" thi nu først saae man, at Skiven ganske var besat med arbeidende Artillerister, som man ufeilbarligen vilde have lemlæstet eller skudt. Man havde forvexlet den til Skydningen bestemte Skive med en anden.
Ribe Stifts Adresseaviser, 1842-11-25
Siden Preussen har hævet det for med Rusland, bestaaende Kartel er der fra russisk Side truffen endnu strængere Forholdsregler, end hidtil, til den polske Grændses Bevogtning. J hver fem hundrede Skridts Afstand skal næmlig herefter posteres 3 Kosakker, og paa hver Værst desforuden en Kommando, af en Lieutenant og 18 Mand. Flere Regimenter skulle af den Grund allerede have erholdt Marschordre til Grændsen. Skulde Desertionen blandt de russiske Soldater gribe om sig i foruroligende Grad, agtede man, efter Forlydende, at anvende Straffe regimenterne" til Grændsens Bevogtning; thi løb de ogsaa bort, var der Jntet tabt derved, og de, som fik dem, vilde vel endog være værre farne, end de, som mistede dem. Smugleriet paa den polske Grændse drives stærkere nu end nogensinde, og kun altfor ofte flyder Blod derved.
Ribe Stifts Adresseaviser, 1842-11-25
Den tyrkiske Stad Pergamus, 20 Lieues nordlig for Smyrna, har d. 15. Octbr. lidt frygteligt ved en Oversvømmelse, foraarsaget af de stærke Regnskyl Næsten den halve Stad ligger i Ruiner. Hele det tyrkiske Kvarteer er bortskyllet og over 400 Mennesker, Mænd, Kvinder og Børn, ere omkomne. Hele Kvæghjorder ere forsvundne. Ogsaa paa Markerne omkom mange Arbeidere. Selv de stærkeste Bygninger, Gouverneurens Huus og Fængslet, kunde ikke modstaae Strømmens Magt. Alle Fangerne ere druknede. Mange velhavende Familier ere nu i den største Elendighed.
Ribe Stifts Adresseaviser, 1842-11-25
Indenlandske Efterretninger. Hs. Majestæt Kongen retournerede iforgaars Eftermiddag fra Frederiksborg Slot til Kjøbenhavn. (B. Td.)
Ribe Stifts Adresseaviser, 1842-11-25
Hs. Maj. har befalet Nedsættelsen af en Commission til at udarbeide et nyt Tjenestereglement for alle Vaabenarter i Armeen. Den skal bestaae af Gen. Major F. L. v. Bardenfleth, Oberst J. F. v. Høst, Oberstlieutn. a la suite i Cavalleriet W. T. W. v. Nielsen, Major i Artilleribrigaden A. G. v. Deichmann, og H. M. Kongens Adjutant, Capt. J. H. G. v. Jrminger. Generalauditeuren tiltræder Commissionen, naar der forhandles om juridiske Gienstande. (B. T.)J Berl. Td. læses følgende Skrivelse: "Beretningen i "Kieler Correspondenz-Blatt" Nr. 93, om den Maade, paa hvilken Mandskabet i Fregatten, Thetis, navnlig Holstenerne, skulle være blevne behandlede, har foranlediget, at jeg i Dag har ansøgt det kongl. Admiralitets- og Commissariats-Collegium om, at der strax maa blive foretagen den fornødne Undersøgelse i denne Anledning.
Ribe Stifts Adresseaviser, 1842-11-25
Kjøbenhavn, den 22de November 1842. Zahrtmann."¬
Ribe Stifts Adresseaviser, 1842-11-25
J disse Dage har en lille Piece forladt Pressen, betillet. En Betænkning angaaende den theologiske Embeds Examens Stilling til Studium og Kirke, deelt af en Kreds af theologiske Studerende." Anledningen til at den er udkommen, er tagen af en Artikel i "Kbhavnsposten, hvor man blandt Andet opfordrer til at indføre Pointsberegning i de forskjellige Discipliner ved theologisk Examen, men den dybere Grund dertil maa vel søges i den Frygt, der næres for, at en saadan Methode virkelig skulde være paatænkt ved Examen. Jmod denne Methode udtaler nemlig Betænkningen sig med en Varme, hvori man med Glæde sporer den Jnteresse og Jver, der findes hos mange af vore nuværende theologiske Studerende for deres Videnskab og tilkommende Kald, idet den gjør denne Anskuelse gjældende, at i en Examen med Specialcharacterer vil Bogstaven, herske over Aanden;" "den vil, hedder det, bære et mechanisk og skolemæssigt Præg, den vil derfor, idet den virker tilbage, bidrage til en uvidenskabelig Opfattelse af Videnskaben, idet den virker frem, afgive et ukirkeligt Begyndelsespunct for det kirkelige Liv." Og det er disse to Sider, der nu nærmere oplyses i Betænkningen. - Vi tvivle ikke paa, at det theologiske Facultet, ifald en Forandring ved Examen som den befrygtede er paatænkt, vil tage Hensyn til det, der her af sand Jnteresse for Sagen og i en aandelig Retning har udtalt sig, og der faaer saameget mere Vægt, som det er udgaaet fra en større Kreds. Har end den nu bestaaende Bedømmelses maade ved Examen sine Mangler, de synes dog at kunne raades noget Bod paa og i al Fald ikke at være af en saa farlig Natur, som de, der vilde følge med den nye Methode, hvorved det samlede Hoved indtryk, Candidaten giør, og som især er saa vigtigt ved Bedømmelsen af en theologisk Candidats Dygtighed og Duelighed for hans Kald, maa gaae tabt og miste sin Jndflydelse paa Characteren. (B. Td.)
Ribe Stifts Adresseaviser, 1842-11-25
Høiesteret har været mildere i sin Dom imod "Corsarens" forrige Redacteur, Cand. Phill. Mortensen, end Overretten, idet den har forvandlet den ham ved denne idømte Straf af Statsfængsel i 1 Aar og Censur for Livstid, til en Mulct af 500 Rbd. og 4 Aars Censur. Tylograph Flinch blev frifunden ved Høiesteret, ligesom ved Overretten. (O. T. A.)¬
Ribe Stifts Adresseaviser, 1842-11-25
J Anledning af, at Fru Heiberg forleden blev trukken hjem af "Tobenede", siger Kbhp. Forspandet bemærkede i sin Enthusiasme vel næppe den Omstændighed, som vi gjøre os en Fornøielse af at underrette det om, at det foruden Triumphatrix tillige havde den Ære at trække tvende ikke ubekiendte Figurantinder samt en Theaterskrædder, der, i Haab om fri Befordring, havde paataget sig en Tjeners Skikkelse. Paa Halvveien blev denne imidlertid af de selvconstituerede Heste anmodet om at begive sig bort tilligemed de afsatte Heste, hvilke Sidste, efter Forlydende, skulle være de, der have fundet sig meest opbyggede ved denne hele Affaire. Hvad skal man nu finde paa at gjøre ved Mad. Forconi, Og hvordan skal man herefter faae hende hjem fra Hoftheatret? – Ved Udstigningen af Vognen takkede Fru Heiberg for den nydte Ære med følgende Ord: "Jeg er altfor rørt til at tolke Dem mine Følelser; men at det er et Glandspunct i mit Liv, behøver jeg itte at sige Dem." Paa Trappen havde man (forStørstedelen velklædte, unge Mennesker) stillet sig paa begge Sider en haye, og igjennem disse Rækker gik Kunstnerinden op til sin Bolig, under et vedvarende Hurraraab. (Aalb. A.)"O. Th. A. har følgende Correspondent Artikel: J forrige Uge har i Kbhavn fundet en Billedstorm Sted, idet nemlig den i Garnisonens Exerceerhuus opstillede Buste af Fredrik den 6te, Torsdagen d. 10. Novbr., Kl. 4 om Eftermiddagen fandtes beskadiget ved flere Huller og Lemlæstelser, medens den beviislig Kl. 2 havde været ubeskadiget. J det ommeldte Tidsrum fra 24 havde Kongens Livcorps (Studentercorpset, havt Øvelser i Exerceerhuset, det var altsaa aaturligt, at Mistanken faldt paa dette; ved de anstillede Undersøgelser og optagne Forhør har ogsaa en Student Kopp angivet sig som den egenlige Gierningsmand. (Saa nødigt vi ved saadanne Leiligheder anføre Navne, troe vi i dette Tilfælde at burde gjøre det, til Beroligelse for Fædre i Provindserne, der have Sønner ved Universitetet) Forhørene ere iøvrigt ikke sluttede, og man kan altsaa ingen Mening have nu, til hvad Resultat Sagen vil føre, men man siger, at Hr. Kopp, der er fra Frederiksborg Skole, undskylder sig med, at han ikke vidste, hvis Buste det var. Vi ville lade denne Undskyldning staae ved sit Værd, men, forsaavidt som det tør antages, at Bustens Beskadigelse er fremgaaet af Kaadhed, kan der vel kun være een Mening om, at det er en skammelig Kaadhed, der fortjener en eftertrykkelig Revselse.
Ribe Stifts Adresseaviser, 1842-11-25
Justitsraad Sommer har under sin Fraværelse gjennemvandret en stor Deel af Europa, ja har endog været i Asien, men kunde intetsteds finde sit Underhold, og kom saaledes til det sørgelige Resultat, at det er bedre at være Fange i Danmark, end fri Mand udenlands. (O. Th. A.)
Ribe Stifts Adresseaviser, 1842-11-25
Capitain Zahrtmann, der førte Fregatten Thetis paa Expeditionen i Levanten, har efter sin Hjemkomst af Hs. Majestæt faaet i Foræring et kostbart Taffeluhr, hvorpaa er anbragt ovenpaa: Hs. Maj. Buste, og nedenunder Thetis 1842." (S. Bl.) Actionairernes betydelige Forøgelse og den Adgang til Supplering, der endnu staaer Hertugdømmerne aaben indtil August Maaned næste Aar, har virket deprimerende paa Bankactiernes Priis. Jfølge det sidste Bankregnskab for Regnskabsaaret indtil 1. Julii 1842 synes Sedlernes Realisabilitet endnu at ville trække 2 a 3 Aar ud, og før den Tid kan intet Udbytte ventes givet af Banken. Actionairerne ville saaledes i denne Tid savne Renter af deres Penge hvilket de og maae bringe i Beregning ved at ansætte deres Actiers Priis. (Hp. A.)
Ribe Stifts Adresseaviser, 1842-11-25
En Landmand paa Frederiksborg Amt har i Fædrelandet indrykket en Artikel om "Misbrug af Bondens Tid og Kraft, og anfører blandt Andet, Til at befordre Vildt til Hoffet ere Beboerne af Krongodserne forpligtede ifølge Skjøder, en Deel af de Kjørepligtige boer 6 a 7 Miil og derover fra Kjøbenhavn. Forstembedsmændene reqvirere Vogne, saa ofte Vildt skal leveres, og det hænder ofte, at en Vildtvogn afgaaer fra de kronborgske Distrikter med et Par Harer, et Par Agerhøns eller deslige, og med denne Ubetydelighed tilbagelægger en Vei af 14 Miil, ja, vi kunne bevise, at en Vogn er afgaaet fra 2det Kronborg Distrikt til Kjøbenhavn med 5 Snepper! en Mand, 2 Heste og en Vogn ere altsaa satte i Reqvisition og have tilbagelagt en Vei af 12 Miil forat befordre Ting, som en ussel Dreng kunde bære."
Ribe Stifts Adresseaviser, 1842-11-25
Ved Bavelse, et Par Miil fra Nestved, skal ifølge Sjællandsposten i disse Dage Liget af et Drengebarn. være blevet fundet nedgravet i Jorden i Nærheden. af nogle Sviin, som rodede det op. Øvrigheden, skal alt have gjort de fornødne Skridt for, om muligt, at bringe den eller de Paagieldende for Lyset.
Ribe Stifts Adresseaviser, 1842-11-25
En sørgelig Begivenhed har efter samme Blad rammet en Borgerfamilie i Nestved. Denne havde nemlig inviteret sine Bekiendte til sig til Aften. Deres eneste Datter, et Barn paa omtrent 7 Aar, faldt samme Aften ned i en Kjeddel med kogende Vand og skolledes saaledes, at det døde efter nogle Timers Forløb. Dette ulykkelige Tilfælde er saameget desto sørgeligere, som den samme Familie for omtrent 3 Aar siden ramtes af en lignende Ulykke, idet nemlig deres eneste Søn dræbtes ved Slaget af en Hest.
Ribe Stifts Adresseaviser, 1842-11-25
Altonaer Mercur vil vide, at den djærve Stænderdeputerede for Sønderborg, Kjøbmand P. H. Lorenzen af Haderslev, der hidtil i den slesvigske Stænderforsamling bestandig havde talt Tydsk, nu pludseligen havde begyndt (ligesom engang tidligere Nis Lorenzen fra Lilholt) at tale Dansk og forlangt, at hans Foredrag skulde tages til Protocols i dette Sprog, hvilket havde foraarsaget nogle Forstyrrelser, i Forsamlingen, der havde til Følge, at Præsidenten, da Hr. Lorenzen ikke vilde efterkomme hans Opfordring til at tale Tydsk, udelukkede ham af Forsamlingen, hvilket skeete d. 16ds Alligevel vedbliver Lorenzen at tage Deel i Møderne, i det Lovligheden, eller Ulovligheden er indstillet til Hs. Maj. Kongens Afgjørelse.
Ribe Stifts Adresseaviser, 1842-11-25
Den utrættelige Genealog, Capitain Lengnich, har nu tilendebragt sin første Samling af Genealogien, der indeholder meer end 100 Stamtavler, hvori nævnes over 15,000 Personer, og meddeler mange nyttige Oplysninger om de Nævntes Adkomst til at nyde Legater. Det vilde være beklageligt, siger Aalb. A., om den flittige Samler nu skulde standse, da han eri Besiddelse af betydelige Materialier til Udgivelse af en ny Samling, ligeledes paa meer end 100 Stamtavler, og forøger disse stedse ved Udskrifter af Hovedstadens Kirkebøger, der oplyse vel en 30,000 Personers Døbe, Vielses= og Døds=Dage og Aar, saa- og ved Meddelelser fra Adskillige, der have Jnteresse for en saa gavnlig Sags Fremme. Men - det er at befrygte, at Arbeidet maa gaae i Staa af Mangel paa Kjøbere. Man maa derfor inderlig ønske, at hans Flid og Gavnlyst maa lønnes ved en talrigere Subskription og almindeligere Opmærksomhed paa Arbeidets Vigtighed, især for dem, der ere berettigede til at nyde, ja vel endog at uddeele Legater, der uden saadan Offentliggjørelse ei kjende eller kunne benytte denne Ret. Og denne Fordeel tabes for at spare nogle Mark, hvorfor idetmindste den Stamtavle kunde kjøbes, der kunde give de ønskelige Oplysninger.
Ribe Stifts Adresseaviser, 1842-11-25
Ved Tallotteriets 1414. Trækning i Altona udkom:
Ribe Stifts Adresseaviser, 1842-11-25
Kjøbenhavns Børs=Kours den 22 Novbr. Species 200. Bank-Diskonto 4 pCt. Nationalbankaktier 100 3/2 Rbd. Sølv.
Ribe Stifts Adresseaviser, 1842-11-25
Ribe. 1. S. i Advent prædiker i Domkirken Hr. Capellan Krarup; i Cathrine Kirke Hr. Pastor de Thurah.
Ribe Stifts Adresseaviser, 1842-11-25
Bekjendtgjørelser. Undertegnede agter underhaanden at sælge sin iboende Gaard Nr. 283 i denne Byes Grønnegade, bestaaende af 8 Fag Grundmuur til Gaden med Jndkjørselsport, 7 Fag Baghuus og 5 Fag Halvtag i Gaarden med Halvpart i en Brønd og et Stykke Havejord – alt vel vedligeholdt. Til Gaarden hører en Fenne i Sønderforte og en Ager paa Heden, hvori kan faaes 6 til 7 Skjepper Rug. Eiendommen kan faaes paa billige Vilkaar, naar man henvender sig til Eieren. Ribe d. 24 Novbr. 1812. Andreas Paulsen.
Ribe Stifts Adresseaviser, 1842-11-25
Nye Bøger, som faaes hos Termansen. Digtninger, af Christian Winther. - Choralbog for Almueskoler, ved Bjerrum.
Ribe Stifts Adresseaviser, 1842-11-25
Subscription modtages paa Godwie Castle, historisk Roman, af Hertuginden af Nottinghams Papirer. Med Udgivelsen heraf er forbunden en Præmiefordeling, hvoraf den største bestaar af 227 Bind classiske Værker m.m. Det Nærmere erfares af Planen.
Ribe Stifts Adresseaviser, 1842-11-25
Jslandsk Klipfisk faaes hos Peder Simonsen.
Ribe Stifts Adresseaviser, 1842-11-25
Undertegnede er paanye blevet forsynet med et betydeligt Udvalg Skrivpapirer, der som forhen udsælges til muligst billige Priser. A. Bayer, i Varde.
Ribe Stifts Adresseaviser, 1842-11-25
Godt sort Blæk, præparerede & upræparerede Penne, Staalpenne, samt Blæk i smaae Steendunke fortrinligt egnet til Brug for disse, faaes billigt hos A. Bayer.
Ribe Stifts Adresseaviser, 1842-11-25
Mit Læsebibliothek bringes atter i Publicums behagelige Erindring med Tilføiende, at det stedse bliver forsynet med hvad Nyt som udkommer, passende dertil. A. Bayer.
Ribe Stifts Adresseaviser, 1842-11-25
God tyk Peberrod kan atter erholdes hos A. Bayer.
Ribe Stifts Adresseaviser, 1842-11-25
800 Rbd. rede Sølv Umyndiges Midler under Trøyborg Godses Overformynderie kan strax erholdes tillaans mod anordningsmæssig Sikkerhed, naar man derom henvender sig til undertegnede Overformynderie bestyrer. Løve Herredskontoir i Harris d. 21 Novbr. 184. Brasen.
Ribe Stifts Adresseaviser, 1842-11-25
At Redacteuren af Bladet Fædrelandet. J. A. Hansen under 12te dennes er beordret tiltalt for Overtrædelse af Trykkefrihedslovgivningen med Hensyn til et i bemeldte Blads Nr. 1051 og 1052 for den 7de d. M. indført Stykke angaaende de augustenborgske Godsers Bankhæftelse samt med Hensyn til et i samme Blads Nr. 1056 for 11te d. M. indeholdt Artikel betitlet: Commissarius og den constitutionelle Sag, og endvidere under Dags Dato er beordret actioneret i Anledning af en i Bladets Nr. 1057 for den 12te d. M. indrykket Artikel overskreven Standische Ausschussen, ligesom og Redacteuren af Bladet Kjøbenhavnsposten, Commerce secretair A. P. Liunge, i Anledning af en i Nr. 305 og 312 af bemeldte Blad for den 6te og 13de d. M. indeholdt Artikel med Overskrift Nogle Betragtninger om Adelen af H. Heinen; dette kundgjøres herved i Overeensstemmelse med Forordningen 27 September 1799 § 18. Det Kongelige Danske Cancellie den 15. November 1812.
Ribe Stifts Adresseaviser, 1842-11-25
Jfølge Forlig og Udlæg samt efter Reqvisition af Udlægshaveren bliver den Christen Jensen forhen tilhørende Gaard i Harritzøe, Givskud Sogn, med underliggende Eiendomme der skylde af Hartkorn Ager og Eng 2 Tdr. 4 Skpr. 3 Fkr. 2 enhalv Alb. med indkjøbte Tiende stillet til Bortsalg ved tre Auctioner som afholdes: Trykt i Ribe hos Chr. sal. Hyphoff.
Ribe Stifts Adresseaviser, 1842-11-25
Torsdag den 15de December d. A. Torsdag den 29de f. A., og Løverdag den 14de Januar 1843, de to første Auctioner afholdes paa Veile Byes Raadstue og den tredie paa den sælgende Gaard hver Dags Formiddag Kl. 10. Naar tredie Auction er afholdt forauctioneres ligeledes Debitors udlagte Jndboe og Løsøre, saavelsom Creaturer. Forestaaende bekjendtgjøres herved i Henhold til Placat, af 22de April 1817 til Efterretning saavel for Liebhabere som for Pantecreditorer med Tilføiende, at Conditionerne for Salget forinden kunne erfares paa Cancellieraad og Procurator Anchersens Contoir heri Byen. Herredscontoiret i Veile den 19de November 1842. Hersleb.
Ribe Stifts Adresseaviser, 1842-11-25
Alle og Enhver som maatte have noget at fordre i Boerne efter 1) Meyer Levysohns afdøde Hustrue Rachel født Marcusen, 2) forhenværende Commandeersergeant Diernis, og 3) Handelmand Cohns afdøde Hustrue Sara Cohn født Rendsborg, indkaldes herved med 12 Ugers Varsel til for undertegnede Skifteret at anmelde og beviisliggjøre Deres Krav. Samme Varsel gives Arvingerne. Fredericia Skifteret den 19de November 1842. Dræbye. Rahbek.
Ribe Stifts Adresseaviser, 1842-11-25
Ved Proclama af Dags Dato, som snarest vil blive læst inden vedkommende Under- og Over=Ret, ere Alle og Enhver som maatte have noget at fordre i Boet efter afdøde Frue Christiane Therkeline Bruun født Hansen, Enke efter forhen afdøde Justitsraad, Borgemester Bruun heraf Staden, indkaldte til med 12 Ugers Varsel for undertegnede Skifteret at anmelde og beviisliggiøre Deres Krav. Hvilket herved endvidere bekjendtgjøres. Fredericia Skifteret den 19de November 1842. Rahbek. Dræbye.
Ribe Stifts Adresseaviser, 1842-11-25
Ved Proclama af Dags Dato, som snarest vil blive læst inden vedkommende Under- og Overret, ere Alle og Enhver som maatte have noget at fordre i Boet efter Overconstabel Jens Jepsen Erretzørs afdøde Enke Dorthea Sørensdatter heraf Staden, indkaldte til med 12 Ugers Varsel, for undertegnede Skifteret at anmelde og beviisliggjøre Deres Krav. Samme Varsel er givet Arvingerne. Hvilket herved endvidere bekiendtgiøres. Fredericia Skifteret den 19de November 1812, Dræbye. Rahbek.
Ribe Stifts Adresseaviser, 1842-11-25
Jndkaldelse.
Ribe Stifts Adresseaviser, 1842-11-25
Kreditorerne efter afdøde Skomager Frederich Boie Brandt af Odden i Nordbye Sogn paa Fanøe og Maren Hansdatter, forhen afdøde Mads Søren UldalEnke af Sønderhoe Sogn sammesteds, indkaldes herved med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Fanøe Birks Skifteret den 17. November 1842. T. Smith.
Ribe Stifts Adresseaviser, 1842-11-25
Proclama. Jfølge Kongelig allernaadigst Bevilling af 14de November d. A., som Dags Dato er læst i Fanøe Birketings=Ret og vil snarest mueligt vorde læst i den Kongelige Landsoverret i Viborg, indkaldes herved sub poena præclusi et perpetui silentii, med Aar og Dags Varsel Enhver, som maatte have Noget at fordre i Boet efter afgangne Skipper Thomas Sonnichsen og efterlevende Hustrue Ane Pedersdatter af Sønderboe, til for mig inden lovbefalet Tids Udløb at anmelde og beviisliggjøre deres Fordringer. Fanøe Birks Skifteret den 17de November 1842. T. Smith. Med dette Nr. følger Tillæg.
Ribe Stifts Adresseaviser, 1842-11-25
Tillæg til Ribe Stifts-Avis No. 137.
Ribe Stifts Adresseaviser, 1842-11-25
Fredagen den 25de Novbr. 1842.
Ribe Stifts Adresseaviser, 1842-11-25
(Jndsendt.)¬ J den Viborgske Stænderforsamling er, i Anledning af en Deputerets Forslag om Toldgrændsens Ophævelse imellem Nørrejylland og Slesvig yttret, at Vanskeligheden ved at indføre en Afgivt af Brændeviins=Productionen i Hertugdom merne, liig den som maatte paalignes Danmark, er een af Hovedaarsagerne hvorfor Forslaget ikke skal lade sig udføre, At paavise Muligheden, er saaledes en Opgave for den, der ligesom den ærede Proponent, og Mange med ham, antager, at Toldgrændsens Ophør er meget ønskelig. Jndsenderen formener, at Regjeringen ved at opgive: 1. Consumtionsafgivterne i Danmark, 2 Kopskatten i Hertugdømmerne, overlade til de efterommeldte Landcommuner. 3. Afgivterne af concessionerede Landbrænderier i Danmark, og 4. Hvad der svares til Statskassen for Kroholds- og Brænderie=Concessioner i Hertugdømmerne; samt – muligt afstaaer 5. Jndtægterne af Tallotteriet ved dettes Ophævelse; kunde paabyde en Afgivt til Statskassen, som man for at give den Benævnelse kunne kalde Communeskat.